  Анжелика Тихонова корреспондент Можгаысь 7 номеро коррекционной школаысь ужъя но шутэтсконъя лагере ветлӥсь пиналъёс «Шунды корка» удмурт йӧскалык школа музеез кылдытонэ пырисько. Ӵектос «Культурная мозаика Удмуртии» вожвылъяськонын 425 сюрс манет тыр грант утӥз. Музеез выль дышетскон арын усьтыны малпало. Со сярысь ивортодэтъя «Удмуртия» агентстволэн корреспондентэзлы школаысь технологияя дышетӥсь, «Шунды корка» музейлэн кураторез Анна Безенцева вераз. 7 номеро школаын сӧсыр но йырвизь висёнъёсын курадӟись 130-лэсь ятыр пиналъёс дышетско. 14 арессэс ортчем нылъёс но пиос гужемзэ школа бордын ужась лагере ветло. Туэ отчы кык пиос сюризы.  Ужъя лагерь милям кӧня ке ар ӵоже ужа ини. Нылпиос но (мыло-кыдо ветло – ред.), анай-атайёссы но шумпотыса келяло, малы ке шуоно та лагерь ӵоже соос асьсэлы ужамзы понна коньдон басьтыны быгато. Со сяна, соослэн ужъя стажзы мынэ Анна Безенцева, технологияя дышетӥсь, «Шунды корка» музейлэн кураторезПиос музее экспонатлы укно наличник лэсьтӥзы ини. Азьланяз музей висъетысь выжзэ тупатозы, подиум лэсьтозы.  Милям школамы вуриськон но столяр ужъёслы ӧръяське, соин ик пиос быгатыса ужало. Озьы ик вӧзазы визьнодасьёссы вань – дышетӥсьёс. Соос юрттӥсько соослы Анна Безенцева, технологияя дышетӥсь, «Шунды корка» музейлэн кураторезМузейын удмурт калыклэсь лулчеберетсэ но улон-вылонзэ возьматозы. Со сяна, дышетскисьёс пӧраськонъя но киужъя мастер-классъёс ортчытъялозы: табань, перепеч, пельнянь, шекера, шу кисаль пӧраны но брошкаос, магнитъёс, пельугыос, удмурт тусьем аксессуарьёс лэсьтыны дышетозы. Туэ толсуре «Кухня-фест» ужрад ортчытыны малпаськом, кытчы пыриськозы Можгаысь но Бадӟым Учаысь пиналъёс Анна Безенцева, технологияя дышетӥсь, «Шунды корка» музейлэн кураторезНош азьланяз пиналъёс асьсэос музей экспонатъёс но лэсьтыны быгатозы. Кызьы вераз Анна Безенцева, нырысь соос нылпиосын музей ужез эскерозы, утчаськон ужен вырозы. Нош собере тужгес кельшымонзэ шедьтэм арбериез ас киынызы быдэстозы. Таӵе музейлэн кулэлыкез школаын туж бадӟым, пусъе дышетӥсь. Нылпиос мастер-классъёс ортчытъяны, экскурсиос возьматъяны дышетскозы, озьы соос калыкын асьсэзыз возьыны но быгатозы, чебер вераськыны дышетскозы, ӟуч кылын сяна, удмурт кылын но Анна Безенцева, технологияя дышетӥсь, «Шунды корка» музейлэн кураторезТодэ вайытом, Удмуртиысь пиналъёс «Наследники традиций» огъяросси фестивальын вормизы. Тегъёс: Лулчеберет Дышетон Можга Удмуртия пиналъёс школаос 100ар  